Ukraina (Vīksnas pagasts)
Šis raksts ir par apdzīvotu vietu Balvu novada Vīksnas pagastā. Par valsti Eiropā skatīt rakstu Ukraina. Ukraina ir skrajciems Vīksnas pagastā, Balvu novadā. Atrodas 231 km attālumā no Rīgas. 2022. gada jūnijā Latvijas Televīzijas sižetā par ciemu minēts, ka apdzīvotā vieta izveidojusies ap 1900. gadu un tā nosaukums, iespējams, saistāms ar tā atrašanos Vicebskas guberņas pierobežā (no krievu val. u kraja, 'pie malas'). Ciemā atlikusi viena lauku sēta bez pastāvīgiem iedzīvotājiem.